google/wiki40b huggingface dataset:
Svømming under Asialekene 2002

Svømming under Asialekene 2002. Svømming var en av flere sporter under Asialekene 2002 i Busan i Sør-Korea. Konkurransene ble avviklet i perioden 30. september til 13. oktober. Det ble konkurrert trettito øvelser, seksten for menn og seksten for kvinner. 220 utøvere fra 28 nasjoner deltok og Kina ble beste nasjon med tjue gullmedaljer foran Japan med elleve.
Mosjøen Næringsforening

Mosjøen Næringsforening (grunnlagt i 1882) samler store deler av næringslivet i Mosjøen og Vefsn kommune. Foreningen er en interesseorganisasjon for over 150 medlemsbedrifter innenfor blant annet handel, håndverk, tjenesteytelse, reiseliv, finans og turisme.
Foreningen avholder jevnlig møter hvor byens bedriftseiere og -ledere deltar. Slike møter består av orientering og debatt om dagsaktuelle saker, presentasjon av nye næringsdrivende og foredrag ved interne og eksterne aktører, for eksempel stortingsrepresentanter.
Foreningen står bak selskapet Generator Mosjøen AS, som blant annet arrangerer Tiendebytte og Hanedagene.
Foreningen fikk sin nåværende form i 2001 ved sammenslåelsen av Mosjøen Handelsstandsforening fra 1882 og Mosjøen Håndverker- og industriforening, tidligere Mosjøen Haandværkerforening, fra 1898.
Trikkehall

Trikkehall eller sporvognsdepot er en bygning som ble tegnet og bygd for å huse trikker i perioder der de ikke var i bruk. Mange var også utrustet med verkstedsutstyr slik at en kunne foreta reparasjoner og vedlikehold. De fleste trikkehallene ble lagt utenom sentrum, og ofte i tilknytning til endestopp. Foran inngangspartiet var der et grenverk av skinner for å fordele trikkene til flere spor inn i hallen.
De eldste trikkehallene var samtidig stallfasiliteter for hestene som trakk den tids omnibuser, og navnet trikkestall går igjen flere steder. Hallene er gjerne tegnet av anerkjente arkitekter.
Et sporskiftesystem og vendesløyfer gjorde at ikke alle linjer behøvde egen trikkehall på endestoppen. Det gjorde det også mulig å bytte ut vogner som trengte overhaling og sette inn reserver.
Et fåtall trikker er fortsatt i drift, og har sine trikkehaller. Andre steder er trikkedriften nedlagt, og hallene er tatt i bruk til andre formål eller revet og erstattet av andre bygninger.
Verdenscupen i skihopping 2011/12

Menn

Denne sesongen innførte FIS såkalte «superhelger» (super weekends) med tre konkurranser i samme bakke på fredag, lørdag og søndag, i storbakken i Harrachov i desember og ved verdenscupavslutningen i skiflygingsbakken i Planica i mars.

Kvinner

Sesongen 2011/12 er den første med verdenscup for kvinner. I sesongene 2004-2011 ble det arrangert kontinentalcup for kvinnene, mens det sesongen 2003/04 ble arrangert en serie offisielle FIS-renn. I 2011/12 vil det også bli arrangert kontinentalcup, men med renn kun i helger der det ikke er renn i verdenscupen.
Kontinentalcupen har ingen nedre aldersgrense for deltakerne, men verdenscupen vil ha 15 år som nedre aldersgrense. Verdenscuprennene vil bli overført på TV, og pengepremiene vil være betydelig høyere enn i kontinentalcupen.
I tillegg til de oppførte rennene, var det planlagt to renn i hoppbakken på Spurvehøyden i Moskva i Russland i januar 2012. Hoppbakken i Moskva har imidlertid utdatert bakkeprofil, og det russiske skiforbundet har valgt å modernisere bakken helt med sikte på å arrangere verdenscuprenn fra og med 2013, i stedet for å arrangere renn i 2012 med midlertidige løsninger.
Breivika videregående skole

Historie

Skolen ble opprettet i 1956 som Nord-Troms Yrkesskole. Den var da et interkommunalt samarbeid mellom Karlsøy, Tromsø, Tromsøysund, Balsfjord, Storfjord, Lyngen, Kåfjord, Skjervøy og Nordreisa. Det ble opprettet to klasser for jern- og metall som holdt til i leide tyskerbrakker på Skattøra. I 1964 skiftet skolen navn til Tromsø Yrkesskole før den i 1976 fikk navnet Breivika videregående skole. Den første rektoren for skolen var Brynjulf Roaldsen som var rektor fra 1960 til 1986. I 1960 flyttet skolen til Breivika og tilbød faglinjene Jern og metall, Baker og konditor, Maskinarbeidere og Motormekanikere. I 2001 ble Tromsø kokk- og stuertskole lagt inn under Breivika videregående skole.
I 2015 ble det bestemt at skolen skulle slås sammen med Tromsø maritime skole. Det har vært en prosess der det administrative i første omgang er felles. Fra januar 2017 ble navnet endret til Ishavsbyen videregående skole. Neste skritt er å bygge nytt på skolested Breivika slik at all undervisning flyttes til Breivika. (Når dette skjer er enda ikke fastsatt)
Florin Iaru

Biografi

Florin Râpă studerte filologi ved Universitetet i București, og ble ferdig i 1978.
Etter at han ble ferdig med universitetsstudiene var han lærer, først i Galați og så i Bulbucata, til 1982. I 1990 ble han ansatt i redaksjonen i forlaget Cartea Românească, og mellom 1991 og 1992 var han ansatt i redaksjonen i avisen Cotidianul.
Han har to barn, ett fra et tidligere ekteskap og ett sammen med sin nåværende kone, forfatteren Cecilia Ștefănescu. 

Verk

Han publiserte sine første dikt som barn, i 1962, i barnetidsskriftet Luminița. Han var medlem av litteratursirkelen Cenaclul de luni, ledet av litteraturkritikeren Nicolae Manolescu.
I 1981 publiserte han diktsamlingen Cântece de trecut strada og i 1982 var han med i diktantologien Aer cu diamante.

Foto

I 2010 hadde han en fotoutstilling i București.
Roknäs

Roknäs er et tettsted i Piteå kommune i Norrbottens län i landskapet Norrbotten i Sverige. I 2010 hadde tettstedet 1 238 innbyggere.
Niponostenostola

Utseende

Middelsstore, lange og slanke, gråbrune trebukker. Antennene er tynne og omtrent så lange som kroppen.

Levevis

Larvene lever vanligvis i stammene på storvokste urter.

Utbredelse

Arten lever i Japan.
Grays Thurrock

Grays Thurrock Chalk Pit er et 17,3 hektar stort område av Spesiell vitenskapelig interesse i Grays i Essex. Det er en del av Chafford Gorges Nature Park, som er administrert av Essex Wildlife Trust.
Utvinning av kalk opphørte i 1920-årene, og bebyggelsen av området har ført skog, eng og kratt. Dette er et område som er viktig for virvelløse dyr. Det er også et område med åpent vann. Biller omfatter to arter oppført i  Book:, Mordellistena humeralis og Mordellistena neuwaldeggiana.
Området har veiforbidelse fra Devonshire.
Caplex

Caplex er et ettbindsleksikon på bokmål som ble utgitt av Cappelen forlag i flere format.
Caplex, Cappelens ettbinds leksikon kom første gang ut i 1990 med nye, reviderte opplag i 1994, 1997, 2001 og 2004. Pål Steigan var hovedredaktør for de første to utgavene, Solveig Wikström og Øyvind Skagmo for de to neste. Utgaven fra 2004 hadde 1 440 sider.
Cappelens leksikonredaksjon har imidlertid røtter tilbake til 1935, da Cappelens oppslagsverk for ungdommen og Nyco konversasjonsleksikon ble utgitt, fra 1958 utgitt under navnet CAP-leksikon. Cappelen utga også det svenskutviklede leksikonet Media i en sjubindsutgave 1977–79 og i en ny tibindsutgave med tittelen Cappelens leksikon1983–86, med et supplementsbind i 1987.
Caplex multimedia ble utgitt som CD-ROM i 1995.
Caplex nettleksikon var et fritt tilgjengelig norskspråklig leksikon på Internett, som ble lansert 25. august 2000 av forlaget Cappelen. Det var da det første gratis nettleksikonet på norsk. Det hadde i 2005 drøyt fire millioner besøkende og nesten 30 millioner sidevisninger. Første halvdel av 2006 hadde Caplex i snitt over fire millioner sidevisninger i måneden. Caplex nettleksikon ble ajourført fram til 2008, og ble lagt ned 1. juni 2011.
Ved årsskiftet 2009/2010 kjøpte Allkunne fra Cappelen Damm AS rettighetene til å publisere det meste av stoffet fra Caplex nettleksikon på nynorsk. Avtalen sikrer at Allkunne skal kunne utgi artikler fra Caplex etter at de er oversatt fra bokmål til nynorsk.
Basketball under Middelhavslekene 1975

Basketball under Middelhavslekene 1975. Basketball var en av flere sporter under de sjuende middelhavslekene som ble arrangert i Alger i Algerie i perioden 23. august til 6. september 1975. Det var sjuende gangen som Basketball var med på programmet under Middelhavslekene. Det var kun en basketballturnering for menn, åtte lag deltok.
Gjev ikkje glans og gull og prakt

«Gjev ikkje glans og gull og prakt» er en norsk gjendiktning av julesangen «Julvisa», etter åpningsordene også kjent som «Giv mig ej glans, ej guld, ej prakt», av den finske dikteren Zacharias Topelius fra 1887. Julesalmen ble første gang trykket i bladet JulQvällen utgitt av Publicist-klubben. Den inngår i fjerde bind av Topelius' Samlade skrifter. Melodien til salmen ble komponert av Jean Sibelius i 1909. Teksten ble oversatt til finsk i 1909: «Ei valtaa, kultaa, loistoa». Sangen er blant de mest populære julesangene i Finland. Den ble oversatt til norsk av Arve Brunvoll i 1995 og står som nr. 57 i Norsk Salmebok 2013.
Fermanagh (distrikt)

Folketall

Ved folketellingen 2011 for Nord-Irland hadde området som dekkes av Fermanagh District Council 61 805 innbyggere.
International Headache Society

International Headache Society (IHS) er en internasjonal medlemsorganisasjon for personer og organisasjoner som har et profesjonelt engasjement med å hjelpe folk som påvirkes av hodepine. Som en veldedig organisasjon, har IHS som formål å fremme forskning, utdannelse og ledelse rundt temaet hodepine, samt å promotere folks bevissthet om hodepine verden rundt.
IHS er en internasjonal profesjonell organisasjon, som samarbeider med andre til fordel for mennesker som påvirkes av hodepinelidelser. Hovedkvarteret ligger i London, Storbritannia. Organisasjonen har et styre som består av 12 medlemmer, hvorav fire internt fra organisasjonen. IHS organiserer også 21 ulike komitéer og interessegrupper, som hver i sær har som formål å gi råd til det sittende styret i saker som angår eget fagfelt. IHS utgir også den vitenskapelige journalen Cephalagia og det offisielle klassifiseringsverktøyet for hodepinelidelser; International Classification of Headache Disorders (ICHD), som utgis av Headache Classification Committee of the International Headache Society. Gjeldende versjon er ICHD-3, som ble publisert i januarutgaven (2018) av Cephalagia.
Marco Aurélio

Karriere

Han har tidligere vært trener for Ponte Preta, Vitória, Cruzeiro, Palmeiras, Figueirense, Atlético Mineiro og Fortaleza.
Theda Skocpol

Biografi

Skocpol ble født i Detroit, Michigan og tok bachelorgraden ved Michigan State University i 1969. Fra 1976 begynte hun doktorgradsstudier ved Harvard der hun studerte under Barrington Moore. I 1979 ga hun ut boka States and Social Revolutions, en komparativ analyse av politiske revolusjoner i Russland, Frankrike og Kina. Flere av de påfølgende utgivelsene hennes fokuserte på metodologi og teori, inkludert Bringing the State Back In, som hun var med på å redigere, og som bidro til å skape et nytt fokus blant samfunnsvitere på staten som aktør i forhold til samfunnsmessige og politiske endringer.
På tidlig 1980-tall anklaget hun offentlig Harvard for å ha nektet henne ansettelse fordi hun var kvinne, en anklage som ble bekreftet av en intern granskningskomité i 1981, mens hun underviste ved University of Chicago. I 1985 tilbød Harvard henne, som første kvinnelige sosiolog, ansettelse, noe hun tok imot.
I de senere år har arbeidet hennes vært fokusert på USA, inkludert prisvinneren Protecting Soldiers and Mothers, en historisk analyse av den amerikanskevelferdsstaten. Hun har også fokusert på folkelig engasjement og stått i spissen for kartlegging av historien til frivillige sammenslutninger gjennom de siste to århundrene. I Diminished Democracy fra 2003 forsøker hun å forklare nedgangen i folkelig engasjement i USA de siste tiårene. På dette feltet tar hun et annet standpunkt enn Harvard-kollegaen Robert Putnam og andre teoretikere som vektlegger begrepet sosial kapital, ved at hun legger vekt på betydningen av institusjonelle endringer (inkludert offentlig politikk) i forhold til å forme det sivile livet.
Arbeidet og meningene hennes har vært assosiert med strukturalismen. For eksempel mener hun at sosiale revolusjoner best kan forstås gjennom sitt forhold til spesifikke strukturer i bondesamfunn og deres respektive stater. Hun tillegger også internasjonale krefter, særlig deres påvirkning på staten og samfunnsmessige strukturer i et gitt samfunn, like stor vekt. En slik tilnærming er svært ulik mer «behavioristiske» tilnærminger, som legger vekt på betydningen av «revolusjonære befolkninger», «revolusjonær psykologi» og/eller «revolusjonær bevissthet» som de avgjørende faktorene bak revolusjonære prosesser.
Hun har vært gift med Bill Skocpol, en eksperimentell fysiker ved Boston University siden 1967. Sammen har de sønnen Michael Allan Skocpol, født i 1988.
Chaff

Chaff er et engelsk uttrykk for en anti-radar teknikk hvor fly eller andre mål sprer ut en sky av små, tynne biter av aluminium eller plast. Disse blir til støy for en radar som gjør det vanskelig å skille mellom chaff og andre objekter i luften.
Chaff er idag sammen med narrebluss den mest anvendte formen for selvbeskyttelse på militære fly og helikoptre. Chaff er elektrisk ledende folie eller fiber som forstyrrer radarsystemer. Andre motmidler for selvbeskyttelse som benyttes mot varmesøkende missiler er rundstrålende jammere og direktive jammere.
Chaff ble for første gang brukt under andre verdenskrig, men brukes i dag mest mot radarsøkende raketter.
Asactopholis

Levevis

Larvene lever i ofte to år, og lever av røttene på mange ulike planter. Eggene legges i flere omganger i jorden. For de artene som lever i kaldt klima overvintrer larvene ved å trekke seg ned i jorden under frostlaget. Neste vår kommer de opp og eter videre eller klekker til  voksne biller.
De voksne billene er oftest skumrings- eller nattaktive og kommer gjerne til lys.

Utbredelse

Slekten er utbredt i Sørøst-Asia.
Pseudautomeris antioquia

Utseende

Middelsstore (vingespenn 60-80 millimeter), brunlige påfuglspinnere med store øyeflekker på bakvingene. Forvingene er litt tilspissede, men ikke sigdformede, oftest med en lengdestripe. Bakvingens grunnfarge er gjerne rødlig, øyeflekken har blåaktig kjerne.

Levevis

Larvene lever gjerne selskapelig, i alle fall som unge, på ulike busker og trær. Som andre påfuglspinnere har de voksne reduserte mundeler, og de tar ikke næring til seg. Artene flyr om natten, om dagen hviler de mellom visne blader der de er godt kamuflert. Skulle et dyr likevel oppdage sommerfuglen, åpner den forvingene slik at de "stirrende" øyeflekkene kommer til syne - dette er ofte nok til å skremme vekk et lite rovdyr.

Neslehår

Larvene, til dels også de voksne sommerfuglene, er kledt med neslehår. Disse frigjør gift om man kommer i kontakt med dem og kan utløse hudirritasjon, av og til også mer alvorlige komplikasjoner. Larvene sitter gjerne i tette samlinger på trestammer, og er nokså godt kamuflert, slik at man uaktsomt lett kan komme i kontakt med dem.

Utbredelse

Arten er utbredt i Colombia.
Opéra-Comique

Opéra-Comique (Théâtre national de l’Opéra-Comique) er et operahus i Paris, beliggende nær Boulevard des Italiens i 2. arrondissements nordvestre hjørne. Det ble opprettet i 1714 for å tilby fransk opera et alternativ til den italienske opera som dominerte på kontinentet på den tid.
Namibiotalpa

Utseende

Ochodaeidae er små til middelsstore, vanligvis brune biller uten metallglans. Kroppen er avlang og hvelvet.

Levevis

Veldig lite er kjent om artens biologi. Den lever i Namibørkenen.

Utbredelse

Arten lever i Namibia.
Brusletto

Brusletto & Co AS er en norsk knivfabrikk. Selskapet ble etablert i 1896 av Rognald Brusletto på Geilo og fabrikken ligger fortsatt på samme sted. Brusletto lager kniver for jakt, fiske og fritid. Den mest kjente kniven er Hunter, som også er Norges mest solgte kniv med mer enn 1,4 millioner solgte kniver siden den kom på markedet i 1961. Bruslettos kniver er i tradisjonell nordisk knivdesign der andre kjente kniver er Bamse, Tiur, Storbukken og Fiskern.
Enebakk Idrettsforening

Tabellen 2011 (vår)

¹ Gjelleråsen 3 strøket, ikke møtt til 2 kamper.

Tabellen 2012

¹ Åkrene 2 trukket 1 poeng grunnet bruk av ikke-spilleberettiget spiller.
² Hurdal - Eidsvold IF 3 3-0 på walk over.
Alex Notman

Karriere

Notman begynte på ungdomsakademiet til Manchester United i 1996 og spilte etterhvert kamper for Skottland U21. Han fikk derimot problemer med å spille seg inn på førstelaget på grunn av hard konkurranse av blant andre Ole Gunnar Solskjær, Dwight Yorke, Andy Cole og Teddy Sheringham. Dette gjorde at han ble lånt ut til Aberdeen i 1999 og Sheffield United i 2000.
Den 28. november 2000 signerte Notman under på en kontrakt med Norwich City i en overgangssum verdt £250,000 og fikk sin debut få dager senere. Han var en markant bidragsyter til at Norwich nådde playoff–finalen i The Championship i 2002, hvor klubben til slutt tapte på straffer for Birmingham City. Sent på høstsesongen i 2002 i en kamp mot Ipswich Town på Portman Road pådro han seg en alvorlig ankelskade, noe som gjorde at han ikke klarte å komme tilbake som profesjonell spiller.
I januar 2004 signerte Notman for amatørklubben King's Lynn, men ankelproblemene gjorde at han ble tvunget til å legge opp som fotballspiller. For dette fikk han en æreskamp av Norwich ved Carrow Road i mai 2005. Etter å ha holdt seg unna fotballen i to år signerte han for Boston United etter at de hadde rykket ned fra Conference National til Conference South på grunn av finansielle problemer, før han få måneder senere gikk videre til Wroxham.
Émile Moselly

Liv og virke

Émile Moselly tok eksamen i 1895 (han var da 25 år gammel). Han underviste i Montauban, Orleans, i Paris (Lycée Voltaire) og Neuilly-sur-Seine (Lycée Pasteur). Han var sammen med Charles Péguy blant de første som bidro til Cahiers de la Quinzaine (grunnlagt i 1901 av Peguy).
Han var regionalistisk forfatter, med dype røtter i det landlige Lorraine der han var meget på farens hjemsted i Chaudeney-sur-Moselle (ved Toul).  Ham mottok Prix Goncourt i 1907 for Le Rouet d'Ivoire. 
Han døde brått av hjerteslag på togreise mellom Lorient og Quimper, på Quimper-Paris-toget på vei hjemover fra ferie i Lesconil.
Hans arkiver (manusskriptre og korrektur) ble i 2007 skjenket av familien til byen Nancy; de er deponert i Bibliothèque municipale de Nancy.
11. oktober

Navnedag

Kenneth, Kent og Kevin
Landhockey under Asialekene 2006

Landhockey under Asialekene 2006. Landhockey var en av flere sporter under Asialekene 2006 i Doha i Qatar. Turneringen ble avviklet 2. til 14. desember 2006. Det var i ti herrelag og sju damelag som deltok i lamdhockeyturneringene. Kina vant dameturneringen og Sør-Korea herreturneringen.
Dyschiriodes aeneus

Utbredelse

Dyschiriodes aeneus finnes i hele Europa. Den er utbredt østover i Asia.

Utseende

Dyschiriodes aeneus har en litt sylindrisk form på kroppen, med en metallisk glans, i motsetning til de like artene i slekten Clivina som har en matt farge (ikke metallisk). Mange av artene i denne slekten er like hverandre og er vanskelige å artsbestemme. Brystskjoldet (pronotum) er avskilt fra dekkvingene av en tydelig innsnøring (hals). Antennens tredje ledd er kortere enn andre leddet.

Levevis

Dyschiriodes aeneus finnes på steder med sand, blant annet langs innsjøer og vassdrag. De lever som predatore på mindre dyr.
Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Amundsenbreen

Amundsenbreen er en stor isbre i Ross Dependency i Antarktis. Den strekker seg fra polarplatået, der den drenerer området sør og vest for Nilsenplatået, gjennom en dal i Dronning Mauds Fjell ned til Rossbarrieren like vest for MacDonald Nunataks. Den er mellom syv og elleve kilometer bred og om lag 148 kilometer lang.
Isbreen ble oppdaget i november 1929 av Richard E. Byrd på den første flyturen til Sørpolen. Breen er navngitt etter Roald Amundsen etter forslag fra Laurence Gould, leder av den geologiske gruppen på Byrds ekspedisjon som passerte bremunningen med sleder i desember 1929.
Myrland (Flakstad)

Myrland er ei bygd i Flakstad kommune i Nordland. Stedet ligger på nordsiden av Flakstadøya og har 15 innbyggere (2012). Myrland har veiforbindelse med fylkesvei 805 fra Napp. Veien går forbi et rasfarlig fjellparti, og den har flere ganger blitt sperret av stein- og snøras.
Det kimer nu til julefest

Det kimer nu til julefest er en dansk julesalme som også brukes meget i Norge. Teksten er skrevet av N.F.S. Grundtvig i 1817, og melodien er komponert av C. Balle i 1850.
VM i fotball 1986

VM-ballen

Azteca Mexico fra Adidas var den offisielle ballen som ble brukt i mesterskapet. Dette var også den første helsyntetiske FIFA-ballen som ble brukt i et VM. Ballen består av 32 håndsydde deler og var lagd av syntetiske stoffer for å i større grad kunne beskytte mot fuktighet og reduserte vektendringer i tilfelle regn, slik at kampene skulle kunne avvikles under samme forutsetninger. 
Utformingen av ballen ble gjort av Rebecca Martinez og det rikt dekorerte designet er inspirert av vertsnasjonens innfødte Aztec arkitektur og veggmalerier.
Ballen ble også lagd i andre farger, som gul og oransje for å kunne brukes ved dårligere lysforhold, men det var bare ballen i svart og hvit som ble tatt i bruk under mesterskapet. 
To kopier av den originale ballen ble også produsert, Azteca Puebla og Azteca Acapulco. Disse to ballene var veldig lik originalen, men der hvor Azteca Mexico hadde svart dekor, hadde Puebla og Acapulco en blanding av rødt og svart.

Gruppe A

Gruppe A hadde regjerende verdensmester Italia, i tillegg til den sterker utfordreren Argentina med mange sterke spillere og Diego Maradona i spissen. Bulgaria og Sør-Korea var også med i puljen, men ikke regnet blant favorittene. Italia og Argentina møttes i VM i 1982 i mellomrunden, der Italia vant 2–1 i en kamp der Italia fikk 2 gule kort og Argentina 3 i tillegg til et rødt. Bulgaria og Sør-Korea hadde verken møtt hverandre eller de to andre lagene før i VM. For Bulgaria var dette første VM siden 1974, og for Sør-Korea var dette det andre totalt og det første siden 1954.